
ŠIAULIŲ MIESTO SAVIVALDYBĖS ADMINISTRACIJOS
TURTO VALDYMO SKYRIUS

AIŠKINAMASIS RAŠTAS
TARYBOS SPRENDIMO „DĖL ŠIAULIŲ MIESTO SAVIVALDYBĖS TARYBOS 2020 M. BIRŽELIO 4 D. SPRENDIMO NR. T-225 „DĖL ŠIAULIŲ MIESTO SAVIVALDYBĖS BŪSTO NUOMOS AR IŠPERKAMOSIOS BŪSTO NUOMOS MOKESČIO DALIES KOMPENSACIJŲ MOKĖJIMO IR PERMOKĖTŲ KOMPENSACIJŲ GRĄŽINIMO TVARKOS APRAŠO PATVIRTINIMO“ PAKEITIMO“ PROJEKTO 
AIŠKINAMASIS RAŠTAS

2024 m. spalio 4 d.
Šiauliai


Parengto sprendimo projekto tikslas – pakeisti Šiaulių miesto savivaldybės būsto nuomos ar išperkamosios būsto nuomos mokesčio dalies kompensacijų mokėjimo ir permokėtų kompensacijų grąžinimo tvarkos aprašą, patvirtintą Šiaulių miesto savivaldybės tarybos 2020 m. birželio 4 d. sprendimo Nr. T-225 „Dėl Šiaulių miesto savivaldybės būsto nuomos ar išperkamosios būsto nuomos mokesčio dalies kompensacijų mokėjimo ir permokėtų kompensacijų grąžinimo tvarkos aprašo patvirtinimo“ 1 punktu.

2024 m. birželio 18 d. įsigaliojo Lietuvos Respublikos paramos būstui įsigyti ar išsinuomoti įstatymo Nr. XII-1215 10, 17 ir 18 straipsnių pakeitimo įstatymas Nr. XIV-2759. Šiuo įstatymu keičiami Lietuvos Respublikos paramos būstui įsigyti ar išsinuomoti įstatymo (toliau – Įstatymas) straipsniai, kurie reglamentuoja paramos būstui išsinuomoti teikimą apskaičiuojant, skiriant ir mokant būsto nuomos ar išperkamosios būsto nuomos mokesčio dalies kompensaciją.
Savivaldybės administracija asmenims ir šeimoms būsto nuomos mokesčio dalies kompensaciją moka vadovaudamasi Įstatymu ir Šiaulių miesto savivaldybės būsto nuomos ar išperkamosios būsto nuomos mokesčio dalies kompensacijų mokėjimo ir permokėtų kompensacijų grąžinimo tvarkos aprašu, patvirtintu Šiaulių miesto savivaldybės tarybos 2020 m. birželio 4 d. sprendimu Nr. T-225 „Dėl Šiaulių miesto savivaldybės būsto nuomos ar išperkamosios būsto nuomos mokesčio dalies kompensacijų mokėjimo ir permokėtų kompensacijų grąžinimo tvarkos aprašo patvirtinimo“ (toliau – Aprašas).

Atsižvelgiant į Įstatymo pakeitimus, Tarybos sprendimo projektu keičiami Aprašo 10, 12, 13, 14 punktai ir 6.6 papunktis. Aprašo 10 punktas papildomas nuostata apie gaunamą informaciją (duomenis) per Socialinės paramos šeimai informacinę sistemą. Būsto nuomos ar išperkamosios būsto nuomos mokesčio dalies kompensacijos dydžio nustatymas reglamentuotas Įstatymo 18 straipsnyje, todėl Aprašo 12 ir 13 punktuose siūloma nustatyta, kad kompensacijos dydis asmenims ir šeimoms Savivaldybės teritorijoje nustatomas vadovaujantis Įstatymo 18 straipsnio 1 dalimi, o asmenims ir šeimoms mokamos kompensacijos dydis (eurais per mėnesį) apskaičiuojamas vadovaujantis Įstatymo 18 straipsnio 2 ir 3 dalimis, Aprašo 15 punktu. Aprašo 6.6 papunktyje patikslinami reikalingi pateikti dokumentai.
Priėmus sprendimą, laukiami rezultatai ir galimos pasekmės (tiek teigiamos, tiek neigiamos). Numatomos teigiamos pasekmės – sprendimo projektas parengtas vadovaujantis Įstatymo nuostatomis.
Neigiamų pasekmių nenumatoma.

Keičiamas Šiaulių miesto savivaldybės būsto nuomos ar išperkamosios būsto nuomos mokesčio dalies kompensacijų mokėjimo ir permokėtų kompensacijų grąžinimo tvarkos aprašas, patvirtintas Šiaulių miesto savivaldybės tarybos 2020 m. birželio 4 d. sprendimo Nr. T-225 „Dėl Šiaulių miesto savivaldybės būsto nuomos ar išperkamosios būsto nuomos mokesčio dalies kompensacijų mokėjimo ir permokėtų kompensacijų grąžinimo tvarkos aprašo patvirtinimo“ 1  punktu.

Papildomų teisės aktų nėra.

Sprendimui įgyvendinti lėšos numatomos priemonėje 06.01.03.07.

Vadovaujantis Lietuvos Respublikos korupcijos prevencijos įstatymo 8 straipsnio 1 dalimi, sprendimo projektui antikorupcinis vertinimas atliekamas, nes šiuo sprendimo projektu teikiamas tvirtinti norminio teisės akto pakeitimo projektas, kuriuo numatoma reguliuoti visuomeninius santykius, susijusius su kompensacijų mokėjimu iš valstybės ar savivaldybės biudžeto.
Sprendimo projekto rengėjas: Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistė Živilė Jagutienė, tel. (8 41) 596 288.

Numatomo teisinio reguliavimo poveikio vertinimas neatliktinas, nes sprendimo projektu nėra numatoma reglamentuoti iki tol nereglamentuotus santykius, taip pat nėra iš esmės keičiamas teisinis reguliavimas.

